Diari Oficial de la Generalitat Valenciana


Sumari del DOGV 2018, del 06-05-1993 (1993/827863)

ORDRE de 30 de març de 1993, de la Conselleria de Treball i Afers Socials, per la qual convoca per a les organitzacions sindicals, a càrrec de l'exercici 1993.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/30/(5)/dof/vci/html**

### Dades del document

Número de DOGV
:   2018

Data del DOGV
:   06-05-1993

Secció del DOGV
:   DISPOSICIONS GENERALS

Número del document
:   1993/827863


Data del document
:   30-03-1993

Organisme emissor
:   Conselleria de Treball i Afers Socials

Tipus de document
:   Ordre

Ordre de 30 de març de 1993, de la Conselleria de Treball i Afers Socials, per la qual convoca subvencions a les organitzacions sindicals, a càrrec de l'exercici 1993.  
Atès que els sindicats o organitzacions sindicals de treballadors i funcionaris, com a institucions de rellevància constitucional, tenen encomanada la consecució de la defensa i promoció dels interessos socials i econòmics dels treballadors, la Conselleria de Treball i Afers Socials convoca anualment a càrrec dels pressupostos de la Generalitat Valenciana una ajuda o subvenció a les organitzacions sindicals, a fi d'atendre la realització de les seues finalitats, que es distribueix seguint criteris d'objectivitat, representativitat i publicitat, sobre la base dels resultats assolits en l?àmbit territorial de la nostra comunitat autònoma, tant en les eleccions a representants dels treballadors en les empreses, esdevingudes en el període institucional, com en les eleccions fetes per determinar els òrgans de representació del personal al servei de les administracions públiques.  
En atenció d'aquests motius, i d'acord amb l'article 35 de la Llei 5/83, de 30 de desembre, del Govern Valencià (DOGV de 30 de desembre de 1983), i amb l'article 2 del Decret 18/1992, de 3 de febrer, del Consell de la Generalitat Valenciana (DOGV 13.02.92),  
ORDENE:  
Article primer  
Convocar una subvenció per un import de cent cinquanta milions de pessetes (356.802.341 PTA), a càrrec de la línia de subvenció 401/000/93, de l'aplicació pressupostària 04.91.3475.554.92.233.2Z.X d'aquesta conselleria, per a l?exercici 1993, que serà distribuïda entre els sindicats o organitzacions sindicals que ho sol·liciten en temps i forma, en proporció a llur representativitat segons els resultats a l?àmbit territorial de la Comunitat Valenciana, en les eleccions a representants dels treballadors en les empreses, realitzades entre el 15 de setembre i el 15 de desembre de 1990, declarades computables per les respectives comissions territorials d'eleccions sindicals i en les eleccions per a determinar els òrgans de representació del personal al servei de les administracions públiques, efectuades entre el 1 d'octubre i el 15 de desembre de 1990.  
Article segon  
Els sindicats o organitzacions sindicals que haguessen obtingut algun delegat de personal, membres de comitè d'empresa o de juntes de personal, en les eleccions i àmbit a què fa referència l'article anterior, podran sol·licitar, davant el Conseller de Treball i Afers Socials, l'atorgament de subvenció mitjançant escrit, al qual s'adjuntarà la documentació següent:  
1) Document fefaent que acredite la representació de la persona que actue en nom del sindicat o organització sindical sol·licitant.  
En el supòsit que l?entitat sindical sol·licitant siga una federació o confederació, i demane la subvenció en nom de les organitzacions sindicals integrades o afiliades en aquesta, hi haurà d'adjuntar documentació acreditativa en què conste l'autorització, de manera fefaent, de les organitzacions esmentades, perquè la confederació puga sol·licitar i percebre, en nom seu, la subvenció interessada.  
Quan es tracte d'una coalició electoral i l'atribució dels resultats electorals hi conste verificada, el sindicato organització sindical que sol·licite la subvenció, per ella mateixa i en nom i representació del coaliçat hi haurà d'adjuntar, de manera fefaent, l'autorització expressa d'aquest perquè sol·licite i perceba, si és el cos, la subvenció en nom seu.  
2) Certificat lliurat per la Direcció General de Treball d'aquesta conselleria, referent a les eleccions a representants dels treballadors en les empreses i de les eleccions als òrgans de representació del personal al servei de l'administració autonòmica, acreditativa del nombre de representants obtinguts per la central sindical peticionaria, en l?àmbit geogràfic de la Comunitat Valenciana.  
3) Respecte dels resultats obtinguts, en les eleccions a òrgans de representació del personal al servei d'altres administracions públiques en l?àmbit territorial d'aquesta comunitat autònoma, l?organització sindical peticionària de la subvenció haurà d'acreditar el total de representants atribuïts a la mateixa.  
4) Documentació acreditativa de trobar-se, l?organització sindical sol·licitant, al corrent de les seues obligacions tributàries i enfront de la Seguretat Social, de conformitat amb l'article 47.7 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991 (DOGV de 17.07.91).  
5) Fotocòpia de la targeta de persones jurídiques amb el número d'identificació fiscal.  
Article tercer  
Les sol·licituds de subvenció a què fa referència aquesta ordre hauran de presentar-se dins el termini de 30 dies hàbils següents a la publicació al Diari Oficial de la Generalitat Valenciana.  
Article quart  
FI Conseller de Treball i Afers Socials resoldrà sobre les sol·licituds presentades, després dels actes d'instrucció corresponents i d'acord amb els criteris establerts a l'article primer.  
La Conselleria de Treball i Afers Socials ordenarà la pràctica dels tràmits necessaris per a l?oportuna transferència de les subvencions a cadascuna de les organitzacions sindicals que haguessen fet la petició en el termini i acreditat els requisits i les condicions exigits en aquesta disposició.  
Article cinquè  
En el termini de tres mesos des de la transferència de la subvenció, l?organització sindical beneficiària haurà de presentar a la Conselleria de Treball i Afers Socials certificació dels seus òrgans de govern on es justifique la destinació dels fons percebuts als fins propis de l?organització sindical.  
L'incompliment del que s'estableix al paràgraf anterior originarà el reintegrament de les quantitats percebudes, d'acord amb el que disposa l'article 47 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991 (DOGV de 17.07.9 l).  
DISPOSICIONS FINALS  
Primera  
Autoritze el Director General de Treball d'aquesta conselleria a desplegar les normes i procediments de tramitació de les subvencions que disposa aquesta ordre.  
Segona  
Aquesta ordre vigirà el mateix dia de la publicació al Diari Oficial de la Generalitat Valenciana.  
València, 30 de març de 1993.  
El Conseller de Treball i Afers Socials,   
MARTIN SEVILLA JIMENEZ


Còpia Permalink ELI